Fettuccine

Fettuccine (itaalia keeles 'väiksed lindid') on Itaalia köögis populaarne lindikujuline pastaliik. Üldiselt liigitatakse pastad kahte suurde rühma: pikad pastad (spagetid, fettuccine, linguine) ja lühikesed pastad (penne).

Fettuccine on pastaliik, mis on pärit renessansiaegsest üliõhukesest capelli d'angelo'st. Fettuccine on lamedam ja paksem pastaliik. Traditsiooniliselt on see valmistatud munast ja jahust, tavaliselt üks muna 100 grammi jahu kohta.De Vita, O.Z. 2009. Encyclopedia of Pasta. lk 8;103. London: University of California Press. 

Jahu, vesi ja muud vajalikud koostisained segatakse, sõtkutakse ja rullitakse õhukesteks lehtedeks, mis lõigatakse hiljem ribadeks või vormitakse spetsiaalsete pressidega erikujulisteks pastatoodeteks. Fettuccine'i kirjeldatakse sageli kui üht esimest pastatüüpi, mille pikad nuudlid on rullitud ja käsitsi lõigatav.Maailma toiduainete entsüklopeedia.2006. lk 362.Tallinn: TEA Kirjastus. Fettuccine on umbes 6,4 mm lai. Fettuccine't valmistatakse traditsiooniliselt värskelt (kas kodus või kaubanduslikult), kuid seda on võimalik osta ka kuivatatult.Hildebrand, C., Kenedy, J. (2011). Géométrie de la pasta. lk 100. Paris: Marabout.Boni, A. 1983 (1930). La Cucina Romana. Roma: Newton Compton Editori.

Seda sorti pasta puhul kasutatakse sageli sünonüümidena termineid fettucce ja fettuccelle, kuid esimest terminit kasutatakse täpsemalt laiemate umbes 13 mm ja teist kitsamate umbes 13,2 mm vormide jaoks. Fettuccinet on ka võrreldud tagliatellega, ainus erinevus on laiuses, tagliatelle on 6 mm lai.

Fettuccine't süüakse sageli klassikaliselt koos sugo d'umido (veiseliharaguu) või ragù di pollo'ga (kanaraguu). Fettuccine't süüakse veel koos riivjuustu ja võiga, selline kooslus sündis Roomas koduse pastaroana.Carnacina, L., Buonassisi, V. 1975. Roma in Cucina. Milano: Giunti Martello.

 Fettuccine Alfredo 
Fettuccine serveerimist või ja juustuga mainis esimesena 15. sajandi maccaroni romaneschi (Rooma pasta) retseptis Martino da Como, Roomas tegutsev Põhja-Itaalia kokk.Zordan, A. 2016. "Fettuccine Alfredo. Come si preparano e chi le ha inventate" . GamberoRosso. Taastatud 22. novembril 2021.

Modernse fettuccine Alfredo leiutas Alfredo di Lelio Roomas. Tema loodud fettuccine alfredo kuulsus levis kõigepealt Itaalias ja seejärel jõudis ka teistesse riikidesse. Alfredo kastet on müüa paljude riikide toidupoodides sageli valmistoiduna. Erinevalt algsest valmistisest, mida paksendab juust, paksendab Alfredo kiirtoiduversioone muna ja tärklis.John F. Mariani, J. F., Bastianich, L. M. 2011. How Italian Food Conquered the World. lk 79. New York: St. Martin's Press.

 Viited 

Kategooria:Teraviljatooted
Kategooria:Itaalia köök